送禮部蘇侍郎赴南陽
作者：王禹偁
朝代：宋

paragraphs: 拜命辭台席，扶親道更光。
風流在東閣，優逸是南陽。
治篋排宸翰，行衣带御香。
袴襦編戶暖，扇枕板輿凉。
鈴閣留僧飯，書齋著道裝。
遺蹤尋耿鄧，善政法龔黄。
潭凈秋收菊，郊平曉坐棠。
未應淹郡國，即是復巖廊。
一息同鵬鳥，重來浴鳳皇。
貳卿三十八，羞殺老馮唐。